Era-Iliada_web	Aguest l’amiaue protegit pera excelenta armadura que li treiguec a Patrocle dempús d’aucir-lo, e sonque quedaue descubèrt eth lòc qu’en eth es clavicules separen eth còth des espatles, era gòrja, qu’ei eth lòc per a on mès lèu ges era amna: per aquiu eth divin Aquilles li clauèc era pica a Hectòr que ja l’atacaue, e era punta, trauessant eth delicat còth, gessec peth cogòt.